આશ્રમ દ્વારા ચિકત્સા કરી વિનામુલ્યે દર્દીઓને આયુર્વેદિક દવા આપવામાં આવે છે. દરેકને તેમનાં રોગના નિદાન કરી જે માફક આવતી હોય તે દવા, કાઢો કેમ લેવો તે સમજાવવામાં આવે છે. ઘણાંને આ ઔષિધઓથી ખુબ ફાયદો જણાયેલ છે.આયુર્વેદિક દવા આપવામાં આવે છે જેથી તેની કોઇ ખરાબ અસર તો હોતી જ નથી. સદગુરુ શ્રી જગજીવનબાપુનું આયુર્વેદ વિશેનું જ્ઞાન તો સીમર અને આજુ બાજુનાં ગામડાઓમાં ખુબ જાણીતું હતું. મુંબઇ અને બીજા શહેરોમાં રહેતા ભક્તો પણ તેનો લાભ લેતા. ઉમરગામ અને બોરલીની આજુબાજુના ઘણાં ગામનાં લોકો પૂ.બાપુની હયાતિમાં બાપુ પાસે પોતાના રોગની દવા લેવા આવતા. તેઓની દવાઓ એ ઘણાંને ખુબ લાભ આપેલો. અમુક રોગોમાં તો જ્યારે ડોકટરો કંઇ જ ન કરી શકેલા ત્યારે બાપુની દવાથી દરદીઓ સારા થયા હતા. એમણે જે પ્રવૃતિ વરસો સુધી દર્દીઓને સારા કરવા માટે કરી હતી તે આશ્રમએ આજે પણ ચાલુ રાખી છે.